Santeri Kuusiniemi

**Santeri Kuusiniemi** (s. 10. lokakuuta 1998) on suomalainen pika- ja aitajuoksija. Kuusiniemi edustaa Jyväskylän Kenttäurheilijoita. Vuoteen 2020 asti hän edusti Lempäälän Kisaa. Hänen valmentajanaan toimi aiemmin Janne Viitala ja vuodesta 2021 Antti Mero jr.

Kuusiniemi voitti vuonna 2015 ulkona 17-vuotiaiden SM-kilpailuissa kultaa 100&nbsp;m:n ja 200&nbsp;m:n juoksuissa sekä hopeaa 110&nbsp;m:n aidoissa (91.4&nbsp;cm). Vuonna 2016 hän sai ulkona 19-vuotiaiden SM-kilpailuissa kultaa 100&nbsp;m:n ja 200&nbsp;m:n juoksuissa sekä hallissa kultaa 200 metrillä. Vuonna 2017 hän saavutti ulkona 19-vuotiaiden SM-kilpailuissa kultaa 100&nbsp;m:n ja 200&nbsp;m:n juoksuissa ja 110&nbsp;m:n aidoissa (100&nbsp;cm), sekä hallissa kultaa 60&nbsp;m:n aidoissa (100&nbsp;cm) ja hopeaa 60&nbsp;m:llä. Hän voitti alle 23-vuotiaiden sisäratojen SM-kultaa 60 ja 200 metrillä 2019. Sisäratojen SM-kilpailuissa 2019 hän sai pronssia 60 metrin aitajuoksussa. Saman vuoden Kalevan kisoissa hän saavutti hopeaa 110 metrin aitajuoksussa. Sisäratojen SM-kilpailuissa 2021 hän sai pronssia 60 metrin aitajuoksussa. Saman vuoden Kalevan kisoissa hän oli 110 metrin aitajuoksussa toinen. Viestijuoksun SM-kilpailuissa 2021 hän sai 4&nbsp;×&nbsp;100&nbsp;metrin viestissä hopeaa. Sisäratojen SM-kilpailuissa 2022 hän voitti kultaa 60 metrin aitajuoksussa ja 4&nbsp;×&nbsp;337 metrin viestissä. Viestijuoksun SM-kilpailuissa 2022 hän sai 4&nbsp;×&nbsp;100 metrin viestissä kultaa ja 4&nbsp;×&nbsp;400 metrin viestissä hopeaa. Sisäratojen SM-kilpailuissa 2023 hän sai 60 metrin aitajuoksussa pronssia ja viestissä (4&nbsp;×&nbsp;200 m) kultaa. Lahden Kalevan kisoissa 2023 Kuusiniemi saavutti hopeaa 110 metrin aidoissa. Viestijuoksun SM-kilpailuissa 2023 hän sai 4&nbsp;×&nbsp;100 metrin viestissä kultaa. Sisäratojen SM-kilpailuissa 2024 hän sai 60 metrin aitajuoksussa hopeaa ja viestissä (4&nbsp;×&nbsp;300 m) hopeaa. Kalevan kisoissa 2024 hän voitti ensimmäisen Suomen-mestaruutensa 110 metrin aitajuoksussa ajalla 13,66. Viestijuoksun SM-kilpailuissa 2024 hän sai kultaa 4&nbsp;×&nbsp;100 metrin ja pronssia 4&nbsp;×&nbsp;400 metrin viestissä. Sisäratojen SM-kilpailuissa 2025 hän sai 60 metrin aitajuoksussa hopeaa. Kalevan kisoissa 2025 hän oli 110 metrin aitajuoksussa toinen. Saman vuoden viestijuoksun SM-kilpailuissa hän sai 4&nbsp;×&nbsp;100 metrin aitajuoksun sekaviestissä kultaa ja 4&nbsp;×&nbsp;100 metrin viestissä hopeaa. Sisäratojen SM-kilpailuissa 2026 hän sijoittui 60 metrin aitajuoksussa toiseksi. Lisäksi Kuusiniemi on saavuttanut 13 mitalia nuorten SM-kilpailuista. 

Alle 20-vuotiaiden EM-kilpailuissa 2017 Grossetossa Italiassa hän karsiutui 100 metrillä välierissä ja sijoituksensa oli 9:s. Samojen kisojen 200 metrillä hän keskeytti alkueräjuoksunsa. Hän karsiutui 110 metrin aitajuoksun välierissä Münchenin EM-kilpailuissa 2022 ja 60 metrin aitajuoksun alkuerissä Istanbulin sisäratojen EM-kilpailuissa 2023. Rooman EM-kilpailuissa 2024 hän pääsi tuomariston päätöksellä mukaan 110 metrin aitajuoksun loppukilpailuun, koska hän kaatui välieräjuoksussa puolalaisen Jakub Szymańskin horjahdettua hänen eteensä. Loppukilpailussa hän sijoittui seitsemänneksi ajalla 13,84. Hän karsiutui 60 metrin aitajuoksun alkuerissä Apeldoornin sisäratojen EM-kilpailuissa 2025 ja Toruńin MM-hallikilpailuissa 2026.

Kuusiniemi kilpaili aikuisten maaottelussa ensimmäisen kerran pohjoismaisessa hallimaaottelussa 2019. Hän on voittanut pohjoismaisen hallimaaottelun 60 metrin aitajuoksun 2024 ja 2025. Suomi–Ruotsi-maaottelun 110 metrin aitajuoksussa hän on ollut parhaimmillaan toinen 2024 ja 2025.

## Henkilökohtaiset ennätykset

## Lähteet